CONSILIUL LOCAL AL MUNICIPIULUI TIMIŞOARA

Centru de zi Pentru Voi cu locuinte protejate
Nr------------------------

Aprobat,
                                                                                                                       PRIMAR,

R E F E R A T
Privind modificarea organigramei
Centrului de Zi Pentru Voi cu locuinţe protejate .
 


Centrul de zi ,,Pentru Voi” cu locuinţe protejate este o instituţie publică, care funcţionează pe baza convenţiei de colaborare între Consiliul Local al Municipiului Timişoara şi Fundaţia PENTRU VOI, aprobată prin Hotărârea CLM Timişoara nr. 207 din 26.04.2005. Regulamentul de organizare şi funcţionare şi organigrama centrului sunt aprobate prin Hotărârea Consiliului Local al Municipiului Timişoara nr. 71 din 30.03.2004.
                        

Centrul furnizează servicii comunitare pentru 150 de adulţi cu dizabilităţi intelectuale (handicap mental), fiind singurul serviciu pentru adulţii cu handicap mental din Timişoara.
 


Serviciile furnizate sunt:
· Centru de zi- ateliere protejate şi angajare asistată care oferă servicii pentru 70 beneficiari în 4 grupe atelier: Tehnoredactare şi multiplicare, Croitorie şi decoraţiuni, Ambalaj şi asamblare, Bricolaj şi Grădinarit. Serviciile oferite includ întocmirea profilului vocaţional, căutarea de locuri de muncă, instruire vocaţionala şi instruire pentru dobândirea de abilităti sociale, inserţie profesională şi acompaniament. De asemenea oferă sprijin permanent pentru  28 persoane angajate pe piaţa liberă a forţei de muncă si pentru unitatea protejata „Pentru Voi”
· Centru de zi Ladislau Tacsi: patru grupe educative de activităţi pentru persoane cu dizabilităţi severe şi multiple sau cu comportament provocator
· Locuinţe protejate: DINU, DINA, LAURA, DORA
· Servicii de respite (respiro): găzduire şi/sau îngrijire temporară în perioada de criză în familie
· Servicii la domiciliu
 


Având în vedere ca suntem singura organizaţie care oferă servicii comunitare adulţilor cu dizabilităţi de dezvoltare, ne confruntăm cu un număr mare de solicitări din partea familiilor beneficiarilor serviciilor pentru copii care au implinit  varsta de 18 ani: Casa Faenza, centrul  de zi Podul Lung, cele două şcoli speciale,etc      
            
 
In anul 2007  am obţinut o finanţare din partea Guvernului României –ANPH  prin care am cumpărat un apartament unde am înfiinţat centrul respiro, lărgind astfel aria serviciilor oferite.

In anul 2008 s-a obţinut finanţare din partea a 2 organizaţii americane: Habitat for Humanity şi Fundaţia pentru o Societate Deschisă, pentru construirea unei locuinţe protejate  pentru adulţi cu dizabilităţi intelectuale severe. Locuinţa va fi o casă adaptată nevoilor  acestor persoane (rampă de acces, băi amenajate special,  elemente de securitate la prize, întrerupătoare, geamuri, obiecte sanitare accesibile etc.). Vor fi găzduite 5 persoane. Beneficiarii sunt persoane cu autism, comportament provocator, cu nevoi permanente de suport pentru cele mai multe activităţi ale vieţii cotidiene.
 


Extinderea activităţilor noastre şi creşterea numărului de beneficiari ai serviciilor oferite de Pentru Voi necesită o suplimentare a numărului de posturi. Pentru asigurarea calităţii serviciilor oferite, este necesară modificarea organigramei instituţiei şi creşterea numărului de posturi de la 62 la 70.
 


Ca urmare propunem modificarea organigramei unităţii şi completarea structurii de personal cu următoarele funcţii:   
     Supraveghetor de noapte............................................................4  posturi
     Educator specializat cu studii medii................. ........................ 4  posturi

 

Conform celor arătate mai sus propunem aprobarea organigramei şi  statului de funcţii  începând cu luna septembrie  2008.

